मुंबईः बीसीसीआई ने वेस्टइंडीज के खिलाफ घरेलू सीरीज के कार्यक्रम का ऐलान कर दिया है. वेस्टइंडीज की टीम यहां पर एक महीने से अधिक समय तक रूकेगी और टो टेस्ट, 5 वन डे व तीन टी-20 मैचों की सीरीज खेलेगी. टीम इंडिया फिलहाल इंग्लैंड के दौरे पर है. उसके बाद भारतीय टीम को यूएई में होने वाली एशिया कप में भाग लेना है. इसके बाद भी भारतीय टीम को आराम करने का कोई मौका नहीं मिलेगा क्योंकि भारतीय टीम को 4 अक्टूबर से वेस्टइंडीज के खिलाफ टेस्ट मैच खेलना है. पहला टेस्ट मैच 4 अक्टूबर से 8 अक्टूबर तक राजकोट में जबकि दूसरा टेस्ट मैच 12 से 16 अक्टूबर से हैदराबाद में होगा.